България пак е балкански шампион по футбол за журналисти! - Медии - Sportal.bg
13 октомври 2014 | 17:57
България триумфира на балканското първенство по футбол за журналисти и върна купата, носеща името на големия ни коментатор Николай Колев-Мичмана, в София!
Футболната надпревара за №1 на Балканите се проведе в Охрид. Освен шампионите и домакините от Македония участваха още Хърватия, Сърбия, Босна и Херцеговина, Черна гора, Румъния и Молдова, която също поиска да се присъедини към балканската надпревара.
След 3 победи в групата - 6:3 над Черна гора, 6:2 над Македония и 5:2 над Сърбия, България стигна до полуфинал, където разгроми Румъния с 10:2. В другия полуфинал Черна гора би Молдова 4:3. На финала България пак поведе 6:3 на Черна гора, минута преди края македонският съдия не призна редовен гол за 7:5, а при контраатаката черногорците изравниха. България все пак извоюва победата след изпълнение на дузпи. И отново е балкански шампион по футбол за журналисти.
Кадър преди началния сигнал за финала срещу Черна гора
Надпреварата бе учредена у нас и проведена за първи път в този й формат преди 3 години в Банско. Представителите на асоциациите на спортните журналисти на страните от Балканите приеха единодушно трофеят да се казва "Николай Колев-Мичмана". А България завоюва купата от дебютния шампионат. Румъния спечели второто издание при домакинството си в Бущени. През 2014 г. край Охридското езеро шампион стана отново България и името на страната ни ще бъде изписано още веднъж върху преходната купа. През 2015 г. надпреварата ще бъде в Хърватия.
За да е още по-атрактивно първенството, във всеки отбор има право да бъде включен по един бивш футболист. От събирането на отбора на България за шампионати с такъв формат в тима е и бившият национал и шампион с ЦСКА Светослав Петров. Поради служебни ангажименти той пропусна финалната фаза в Охрид. Но с голяма заслуга за спечелването на новото отличие бе доскорошният селекционер на националния отбор на България до 19 г. Александър Димитров. Треньорът, класирал юношеските ни национали на европейско първенството през това лято, вдигна балканската купа с журналистическата селекция.
Шампионите получиха купата "Николай Колев-Мичмана" на церемония край манастира "Свети Наум" близо до Охрид, след което я върнаха отново в София
В отбора за шампионата в Охрид бяха още Веселин Вълчев ("Дарик"), Йордан Кроснаков (Sportal.bg), Мартин Томанов и Светлин Йочев (ТВ7), Найден Тодоров ("24 часа") и Петър Мисов (bTV). В последния момент по различни причини отпаднаха Бисер Тошев (Sportal.bg), Илиян Енев ("Нова телевизия"), Владимир Стоянов ("България днес"), Никола Ибришимов и Георги Славчев (БНТ), които обаче също са част от успеха. България завоюва и индивидуално отличие - вкаралият три гола и дузпа на финала Светлин Йочев бе избран за MVP на турнира.
В Охрид бе учредена и Асоциация на спортните журналисти от Югоизточна Европа. За генерален секретар бе избран генсекът на Българската асоциация на спортните журналисти Михаил Делев. Председател ще е Никола Липовац от Хърватия. Шефът на Македонския олимпийски комитет Васил Тупурковски обяви, че разширеното сдружение ще получи подкрепа от Балканския олимпийски комитет.
Новият проект "CSKA TV" стартира идната седмица
Спортни новини Прочетена 1258
15 октомври 2014 | 09:50
Защо не взехте и Стоичков Рейтинг: 4 0
"От скрина": Шест линейки "летят" от "Пирогов" за крило на Локо (Пд)
Финалът на тенис сезона Димитров – Гофен на живо по Mtel Sport 1
Димитър Бербатов дебютира на живо по Mtel Sport 2
"Евроспорт" ще излъчва US Open до 2022 г.
НСА отбелязва 75 години от рождението си утре, готви празнична програма
БНТ с престижна награда от Международния олимпийски комитет
"От скрина": Медалите
Митко Бербатов подготвя автобиография (видео)
Тони Здравков: Първото място е предопределено, гоним второто
"Лъвовете" на Тони Здравков спечелиха мач (видео+галерия)
Станислав Иванов: Чест е да играем срещу такъв съперник (видео)
"От скрина": Шест линейки "летят" от "Пирогов" за ... 21 ноември 2017
През 1970 година вратата на националния отбор е затръшната за редица български звезди. Това се случва веднага след крушението на световното първенство в Мексико - след равенството с Мароко аут са фигури като Георги ...